text: Разходка в Троянския Балкан | Блог на Пламен Петков
  ← Още ли залъгват учениците?
  Дните на безделника →
  Дестинацията този път е село Чифлика, разположено на около 15 км. от гр.Троян, добре закътано в подножието на връх Козя стена. След като объркахме пътя нееднократно, лъкатушейку ту насам ту натам между реки и по мостове, достигнахме това невероятно местенце, което се намира по най-горното поречие на р.Бели Осъм, веднага след самото село Бели Осъм. Табелите за край на едното и началото на другото селце са една под друга.
  Нашето хотелче се казва Фея – Спа хотел, средно голямо с добри условия за почивка. Всяка стая е много хубаво обзаведена, с телевизия, безижичен и жичен интернет (кой както може), мини бар и най-важното – навсякъде из хотела беше много топло, ама много. Снимка: Пламен Петков
  Не пропуснахме да се насладим и на удоволствията, които се предлагат безплатно в Спа Центъра: топъл басейн с 32 градуса вода, парна баня, лакониум, сауна, стая за отдих. Разбира се срещу допълнително заплащане можете да се възползвате и от услугите на масажист или пък да се покиснете в джакузи за двама. За всеки по нещо🙂
  Ето какво пише из интернет за въпросните изживявания в Спа Център:
  Парна баня – Парните бани излъчват топлина от около 45°С при влажност на въздуха 100 %, което води до приятно изпотяване, прави кожата гладка и нежна. Предимствата на парната баня са грижа за кожата и косата и регенерирането им, както и отпускането на органите за дишане. Парните бани имат очистващо действие. Специалните материали в помещенията и ароматът, подходящ за различните сезони според философията на Ароматерапията, придават на парните бани особен чар.
  Аз лично издържах по 6-7 мин. там, но видях една млада германка как стоя поне 20 мин. вътре – явно имаше тренинг.
  Лакониум – Лековита баня с уютна топлина, която функционира като сауна с изпотяващ ефект. Отоплените стени и пейки осигуряват приятен комфорт. Постоянната температура от 60°С води до бавно и нежно затопляне на тялото и осигурява по-интензивно пречистване и детоксикация. Идеалната комбинация между благоухания и релаксираща музика допринася за пълен релакс на тялото и душата. Тук спокойно можеш да постоиш поне 15-20 мин. и според мен трябва да се започне именно от това местенце, като подготовка на тялото преди влизането в сауна или парна баня.
  Сауна – Комбинацията от топлината на сауната и охлаждането с ледено обтриване с ледена вода през определени интервали подобряват кръвообръщението и укрепват имунната система.
  Като поемах дълбоко въздух имах чувствово, че ще ми изгорят дихателните пътища и, че ще издишам огън, като огнедишащ дракон.
  Завършихме изживяването с разходка в к.к.Чифлика, посещение на Троянския манастир и разбира се разходка в гр. Троян където хапнахме вкусна пица.
  Пожелавам на всеки при първа възможност да избяга от града и да посети някое подобно райско кътче, а дори и да няма лукс покрай себе си пак ще е релаксиращо и успокояващо изживяване.
  Filed under Забавление, Релакс
  Tagged with лакониум, парна баня, сауна, спа, троян, фея, чифлика	Относно plamenpetkovStrange person...